Legal Document

Category: 3

Text:
7. ΒΑΣΙΛΙΚΟΝ ΔΙΑΤΑΓΜΑ της 14/25 Οκτ. 1937 Περί τροποποιήσεως και συμπληρώσεως του από 12 Σεπτ. 1935 Π.Δ/τος "περί διαιρέσεως των ηλεκτρικών εγκαταστάσεων κατά ειδικότητας και κατηγορίας. Έχοντες υπ’ όψει τας διατάξεις του υπ’ αριθ. 6422 νόμου και ιδία τα άρθρ. 5 και 6 αυτού, την από 15 Αυγούστου ε.ε. υπ’ αριθ. 296 πράξιν του εν τω Υπουργείω των Σιδηροδρόμων και Αυτοκινήτων Συμβουλίου των Σιδηροδρόμων, ως και την υπ’ αριθ. 639 ε.ε. γνωμάτευσιν του Συμβουλίου Επικρατείας, προτάσει του Ημετέρου επί των Σιδηροδρόμων και Αυτοκινήτων Υπουργού, αποφασίζομεν και διατάσσομεν: Το από 12 Σεπτ. 1935 Π.Δ/μα "περί διαιρέσεως των ηλεκτρικών εγκαταστάσεων κατά ειδικότητας και κατηγορίας" συμπληρούμενον και τροποποιούμενον, αναδημοσιεύεται ως εξής: Άρθρ.1.-Αι ηλεκτρολογικαί εγκαταστάσεις περιλαμβάνουσιν εξ ειδικότητας, εκάστη των οποίων διαιρείται εις κατηγορίας. Αι ειδικότητες αύται είναι αι ακόλουθοι: Α)Ειδικότης εσωτερικών ηλεκτρικών εγκαταστάσεων, φωτοβόλων σωλήνων και κινηματογράφων. Β)Ειδικότης τηλεγραφικών, τηλεφωνικών και ραδιοφωνικών εγκαταστάσεων και εγκαταστάσεων σημάνσεως. Σελ. 154(α) Τεύχος 633- Σελ. 56 Γ)Ειδικότης ηλεκτρομηχανολογικών και ηλεκτρικών εγκαταστάσεων βιομηχανικών εργοστασίων και συνεργείων. Δ)Ειδικότης ηλεκτρομηχανολογικών και ηλεκτρικών εγκαταστάσεων ανελκυστήρων και ηλεκτροκινήτων μηχανημάτων ανυψώσεως και μεταφοράς. Ε)Ειδικότης ηλεκτρικών σιδηροδρόμων, τροχιοδρόμων και ηλεκτροκινήτων αυτοκινήτων. ΣΤ)Ειδικότης ηλεκτρικών εγκαταστάσεων παραγωγής, μετατροπής, μεταφοράς, μετασχηματισμού και διανομής ηλεκτρικής ενεργείας. Α' ειδικότης Άρθρ.2.-Η Α' ειδικότης ηλεκτρολογικών εγκαταστάσεων περιλαμβάνει τας εξής 6 κατηγορίας ήτοι: 1)Κατηγορία εσωτερικών ηλεκτρικών εγκαταστάσεων μέχρις ισχύος 5 χιλιοβάττ. "1δις)Κατηγορίας ηλεκτρομηχανολογικών εγκαταστάσεων καυστήρων υγρών καυσίμων". Η κατηγορία 1δις προσετέθη δια του άρθρ. 1 Π.Δ. 511/1977 (κατωτ. αριθ. 46) 2)Κατηγορία εσωτερικών ηλεκτρικών εγκαταστάσεων μέχρις ισχύος 25 χιλιοβάττ. "2δις)Κατηγορία εσωτερικών ηλεκτρικών εγκαταστάσεων ισχύος μέχρι 50 ΧΒ". Η άνω κατηγορία προσετέθη δια του άρθρ. 1 Κ.Δ. 5 Δεκ. 1942/28 Ιαν. 1943. 3)Κατηγορία εσωτερικών ηλεκτρικών εγκαταστάσεων μέχρις ισχύος 75 χιλιοβάττ. 4)Κατηγορία εγκαταστάσεων φωτοβόλων σωλήνων. 5)Κατηγορία εγκαταστάσεως κινηματογραφικών μηχανημάτων. 6)Κατηγορία εσωτερικών ηλεκτρικών εγκαταστάσεων οιουδήποτε μεγέθους και ιδιωτικών υποσταθμών υποβιβασμού τάσεως ή μετατροπής του ρεύματος. Β' Ειδικότης Άρθρ.3.-Αι κατηγορίαι της Β' ειδικότητος θέλουσι καθορισθή μεταγενεστέρως δι’ ειδικού Δ/τος. Γ' Ειδικότης Άρθρ.4.-Η Γ' ειδικότης περιλαμβάνει τας εξής 4 κατηγορίας: 1)Κατηγορία ηλεκτρομηχανολογικών εγκαταστάσεων εργοστασίων ή συνεργείων μικράς ή επαγγελματικής βιομηχανίας εγκατεστημένης ισχύος μέχρι 50 χιλιοβάττ, άνευ κέντρου παραγωγής δι’ ιδίαν χρήσιν και άνευ ιδίου υποσταθμού υποβιβασμού της τάσεως. "Αι ηλεκτρομηχανολογικαί εγκαταστάσεις κινήσεως μικράς σημασίας (π.χ. ηλεκτρικαί εγκαταστάσεις ανεμιστήρων, αντλιών, ψυγείων, μηχανημάτων κοπής κρεάτων, καφεκοπτικών μηχανών και παρόμοιαι) θεωρούνται ως εσωτερικαί ηλεκτρικαί εγκαταστάσεις και υπάγονται εις την Α' Ειδικότητα, εφ’ όσον η εγκατεστημένη ισχύς των δεν υπερβαίνει τα 1,5 χιλιοβάττ". Το εντός « » εδάφιον αντικατεστάθη ως άνω δια του Β.Δ. 22/27 Νοεμ. 1951. 13.Δ.δ.7 Έλεγχος Ηλεκτρικών Εγκαταστάσεων 2)Κατηγορία ηλεκτρομηχανολογικών εγκαταστάσεων μικράς βιομηχανίας μετά ιδίου κέντρου παραγωγής ή μετά ιδίου υποσταθμού μετασχηματισμού εφ’ όσον η εγκατεστημένη απαιτουμένη ισχύς του κέντρου ή του υποσταθμού δεν υπερβαίνει τα 50ΧΒ. 3)Κατηγορία ηλεκτρομηχανολογικών εγκαταστάσεων μεγάλης βιομηχανίας μετά ή άνευ κέντρου παραγωγής εφ’ όσον η εγκατεστημένη απαιτουμένη ισχύς του κέντρου ή του υποσταθμού υπερβαίνει τα 50ΧΒ και είναι μέχρι 100 ΧΒ. 4)Κατηγορία ηλεκτρομηχανολογικών εγκαταστάσεων μεγάλης Βιομηχανίας μετά ή άνευ κέντρου παραγωγής οιασδήποτε ισχύος. Δ' Ειδικότης Άρθρ.5.-Η Δ' Ειδικότης περιλαμβάνει τας εξής κατηγορίας: 1)Κατηγορία εγκαταστάσεων ηλεκτροκινήτων ανελκυστήρων. 2)Κατηγορία εγκαταστάσεων ηλεκτροκινήτων μηχανημάτων ανυψώσεως και μεταφοράς. Ε' Ειδικότης Άρθρ.6.-Τα των κατηγοριών της ειδικότητας ταύτης θέλουσι καθορισθή δι’ ειδικού Δ/τος. ΣΤ' Ειδικότης Άρθρ.7.-Η ΣΤ' ειδικότης περιλαμβάνει τας εξής κατηγορίας: 1)Κατηγορία εγκαταστάσεων παραγωγής και διανομής ηλεκτρικής ενεργείας υπό τάσιν μέχρι 250 Βόλτ έναντι γης μετά των αντιστοίχων δικτύων διανομής, εγκατεστημένης δε ισχύος μέχρι 25ΧΒ. 2)Κατηγορία εγκαταστάσεων παραγωγής ή διανομής ηλεκτρικής ενεργείας υπό τάσιν μέχρι 250 βόλτ μετά των αντιστοίχων δικτύων διανομής εγκατεστημένης δε δυνάμεως μέχρι 50 ΧΒ μη συμπεριλαμβανομένων των τυχόν εφεδρικών ομάδων παραγωγής ή μετατροπής του ρεύματος. 3)Κατηγορία εγκαταστάσεων παραγωγής ή διανομής ηλεκτρικής ενεργείας τάσεως μέχρι 1000 βόλτ έναντι γης μετά των αντιστοίχων δικτύων διανομής, και οιασδήποτε ισχύος. 4)Κατηγορία εγκαταστάσεων παραγωγής ή διανομής ηλεκτρικής ενεργείας τάσεως ανωτέρας των 1000 βολτ εγκατεστημένης ισχύος μέχρι 100 ΧΒ μη συμπεριλαμβανομένων των τυχόν εφεδρικών ομάδων παραγωγής ή μετατροπής του ρεύματος. 5)Κατηγορία εγκαταστάσεων παραγωγής, μεταφοράς, μετατροπής ή διανομής ηλεκτρικής ενεργείας υπό οιανδήποτε τάσιν και οιασδήποτε εγκατεστημένης ισχύος. Άρθρ.8.-Αι απλαί ηλεκτρολογικαί ή ηλεκτρομηχανολογικαί εγκαταστάσεις υπό την έννοιαν του άρθρ. 3 του Νόμ. 6422 δια τα υπό των ως άνω ειδικοτήτων καθοριζόμενα όρια θεωρούνται: "α)Αι κατηγορίαι 1, "1δις" και 2 της Α' ειδκότητος". Το εδάφ. α)αντικατεστάθη ως άνω δια του άρθρ. 3 Π.Δ. 511/1977 (κατωτ. αριθ. 46) β)Η "1η κατηγορία" της Γ' ειδικότητος. γ)(Αι κατηγορίαι 1 και 2 της ΣΤ' ειδικότητος). Τα εντός « » του εδαφ. β' ετροποποιήθησαν ως άνω και το γ' εδάφιον κατηργήθη δια του Β.Δ. 22/27 Νοεμ. 1951. Τα προσόντα αποκτήσεως αδειών κατασκευής, διαρρυθμίσεως, ανακαινίσεως επιβλέψεως των εγκαταστάσεων των ως άνω κατηγοριών και ειδικοτήτων ως και τα της διαδικασίας της απονομής των αδειών τούτων καθορισθήσονται δι’ ειδικών Δ/των, εκδοθησομένων συμφώνως προς τα άρθρ. 3, 5 και 10 του Νόμ. 6422. Εις τον αυτόν επί των Σιδηροδρόμων και Αυτοκινήτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος.